               EURÓPSKA KOMISIA
            V Bruseli14. 2. 2018
            COM(2018) 71 final
            2018/0032(NLE)
            Návrh
            ROZHODNUTIE RADY
            o uzatvorení v mene Európskej únie Dohody medzi Európskou úniou a Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES, nadobudlo účinnosť 21. mája 2014 a uplatňuje sa od 1. januára 2014
                  1
               .

               Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia, takisto nadobudlo účinnosť 21. mája 2014 a uplatňuje sa od 1. januára 2014
                  2
               . V zmysle článku 19 nariadenia (EÚ) č. 515/2014 sa na nástroj pre finančnú podporu v oblasti vonkajších hraníc a víz ako súčasť Fondu pre vnútornú bezpečnosť (ďalej len „nástroj Fondu pre vnútornú bezpečnosť pre hranice a víza“) vzťahujú ustanovenia nariadenia (EÚ) č. 514/2014.

               Účelom nástroja Fondu pre vnútornú bezpečnosť pre hranice a víza je zriadiť mechanizmus solidarity, ktorý bude viazať zúčastnené štáty tými istými európskymi pravidlami, pokiaľ ide o kontrolu vonkajších hraníc v spoločnom záujme a v spoločnom mene. Nástroj Fondu pre vnútornú bezpečnosť pre hranice a víza bude slúžiť na dosiahnutie hlavného cieľa schengenského acquis, ktorým je spoločná zodpovednosť za „účinnú kontrolu vonkajších hraníc na vysokej a jednotnej úrovni“, ako sa stanovuje v článku 15 nariadenia Európskeho parlamentu a Rady (EÚ) 2016/399
                  3
               . Ide teda o vývoj schengenského acquis.

               V článku 5 ods. 7 nariadenia (EÚ) č. 515/2014 sa stanovuje, že krajiny pridružené k vykonávaniu, uplatňovaniu a vývoju schengenského acquis sa podieľajú na nástroji v súlade s jeho ustanoveniami a že sa dohodnú mechanizmy poskytovania finančných príspevkov týchto krajín a dodatočné pravidlá potrebné na takúto účasť vrátane ustanovení zabezpečujúcich ochranu finančných záujmov Únie a právomoc Dvora audítorov vykonávať audit, keďže v príslušných dohodách o pridružení sa takéto pravidlá nestanovujú.

               Cieľom návrhu dohody so Švajčiarskom (ďalej ako „pridružená krajina“) je stanoviť mechanizmy uvedené v článku 5 ods. 7 nariadenia (EÚ) č. 515/2014 a umožniť Komisii prevziať konečnú zodpovednosť za plnenie rozpočtu nástroja v tejto pridruženej krajine a určiť jej príspevok do rozpočtu Únie v súvislosti s týmto nástrojom.

               Pokiaľ ide o rozpočtové a finančné kontroly, členské štáty podliehajú horizontálnym povinnostiam (napríklad právomoc Dvora audítorov a Európskeho úradu pre boj proti podvodom – OLAF), ktoré vyplývajú buď priamo zo zmluvy, alebo zo sekundárnych právnych predpisov Únie. Tieto povinnosti sa vzťahujú na členské štáty priamo, a preto nie sú stanovené v nariadení (EÚ) č. 515/2014. Pri uplatňovaní článku 5 ods. 7 nariadenia (EÚ) č. 515/2014 sa však na pridruženú krajinu musia rozšíriť prostredníctvom návrhu dohody.

               V záujme ochrany finančných záujmov Únie pred podvodmi a inými nezrovnalosťami sa v nariadení (EÚ) č. 514/2014 stanovuje, že pracovníkom Komisie, Dvora audítorov a úradu OLAF sa umožní vhodný prístup, aby mohli vykonávať kontroly. V článku 5 ods. 9 nariadenia (EÚ) č. 514/2014 sa dodáva, že dohodami o spolupráci s tretími krajinami sa Komisii, Dvoru audítorov a úradu OLAF výslovne udeľuje právomoc vykonávať takéto audity, kontroly a inšpekcie na mieste. Uvedené sa preto stanovuje v návrhu dohody.

               •Súlad s existujúcimi ustanoveniami v tejto oblasti politiky

                  neuplatňuje sa

               •Súlad s ostatnými politikami Únie

                  neuplatňuje sa

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Keďže cieľom predkladaného návrhu je, aby sa Únia a Švajčiarsko dohodli na mechanizmoch poskytovania finančných príspevkov tejto krajiny do nástroja pre finančnú podporu v oblasti vonkajších hraníc a víz na obdobie rokov 2014 – 2020 a na dodatočných pravidlách potrebných na túto účasť, tento návrh na podpis dohody sa zakladá na článku 77 ods. 2 a článku 218 ods. 5 Zmluvy o fungovaní Európskej únie.

               •Potreba navrhovaného rozhodnutia

                  Uzatvorenie dohody so Švajčiarskom je na základe článku 5 ods. 7 nariadenia (EÚ) č. 515/2014 potrebné z dôvodu vytvorenia mechanizmov poskytovania finančných príspevkov tejto krajiny do nástroja pre finančnú podporu v oblasti vonkajších hraníc a víz na obdobie rokov 2014 – 2020 a dodatočných pravidiel potrebných na túto účasť.

               •Proporcionalita

                  neuplatňuje sa

               •Výber nástroja

                  neuplatňuje sa

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  neuplatňuje sa

               •Konzultácie so zainteresovanými stranami

                  neuplatňuje sa

               •Získavanie a využívanie expertízy

                  neuplatňuje sa

               •Posúdenie vplyvu

                  Neuplatňuje sa vzhľadom na to, že návrh sa spája s riadením programu a jeho cieľom je podpis medzinárodnej dohody, o ktorej sa rokovalo na základe smerníc na rokovania stanovených Radou.

               •Regulačná vhodnosť a zjednodušenie

                  neuplatňuje sa

               •Základné práva

                  neuplatňuje sa

               4.VPLYV NA ROZPOČET

               V článku 10 návrhu dohody a v prílohe k nemu sú opísané ustanovenia týkajúce sa ročných finančných príspevkov pridruženej krajiny do rozpočtu nástroja Fondu pre vnútornú bezpečnosť pre hranice a víza a ich prípadné prispôsobenie situácii opísanej v prílohe.

               5.ĎALŠIE PRVKY

               •Územná pôsobnosť

                  Nariadenie (EÚ) č. 515/2014 predstavuje vývoj schengenského acquis. Vzhľadom na to vychádza táto dohoda so Švajčiarskom takisto zo schengenského acquis.

                  V súlade s článkami 1 a 2 Protokolu č. 22 o postavení Dánska, ktorý je pripojený k ZEÚ a ZFEÚ, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. V súlade s článkom 4 uvedeného protokolu sa Dánsko do šiestich mesiacov po prijatí tohto návrhu Radou rozhodne , či bude navrhnuté rozhodnutie transponovať do svojho vnútroštátneho práva.

                  Keďže tento návrh predstavuje vývoj prvkov schengenského acquis, ktorého sa Spojené kráľovstvo a Írsko nezúčastňujú, nebudú ním viazané, ani podliehať jeho uplatňovaniu v súlade s rozhodnutiami Rady 2000/365/ES
                     4
                   a 2002/192/ES
                     5
                  .

                •Plány vykonávania, spôsob monitorovania, hodnotenia a podávania správ

                  V článku 17 dohody je stanovený platný spôsob podávania správ a monitorovania. Švajčiarsko má do 15. februára každého roku, a to až do roku 2022 vrátane, predkladať Komisii výročnú správu o vykonávaní za predchádzajúci rozpočtový rok.

               •Vysvetľujúce dokumenty (v prípade smerníc)

                  neuplatňuje sa

               •Podrobné vysvetlenie konkrétnych ustanovení návrhu

                  Nevyžaduje sa.

               Vzhľadom na uvedené skutočnosti Komisia navrhuje, aby Rada po získaní súhlasu Európskeho parlamentu schválila dohodu so Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020.

               2018/0032 (NLE)

               Návrh

               ROZHODNUTIE RADY

               o uzatvorení v mene Európskej únie Dohody medzi Európskou úniou a Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 v spojení s článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu
                  6
               ,

               keďže:

               (1)V súlade s rozhodnutím Rady 2017/XXX z  [...] podpísala Komisia [...] Dohodu medzi Európskou úniou a Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020, s výhradou uzatvorenia uvedenej dohody.

               (2)V nariadení Európskeho parlamentu a Rady (EÚ) č. 515/2014
                  7
                sa stanovuje, že krajiny pridružené k vykonávaniu, uplatňovaniu a vývoju schengenského acquis sa majú podieľať na nástroji pre finančnú podporu v oblasti vonkajších hraníc a víz a že sa majú dohodnúť mechanizmy týkajúce sa ich finančných príspevkov a dodatočných pravidiel potrebných na takúto účasť vrátane ustanovení, ktorými sa zaisťuje ochrana finančných záujmov Únie a právomoc Dvora audítorov vykonávať audit.

               (3)V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

               (4)Toto rozhodnutie predstavuje vývoj ustanovení schengenského acquis, ktorého sa Spojené kráľovstvo nezúčastňuje v súlade s rozhodnutím Rady 2000/365/ES
                  8
               ; Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES
                  9
               ; Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)Dohoda by sa mala schváliť v mene Európskej únie,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020.

               Text dohody je pripojený k tomuto rozhodnutiu.

               Článok 2

               Predsedu Rady určí osobu(-y) splnomocnenú(-é) vydať v mene Európskej únie oznámenie podľa článku 19 ods. 2 dohody s cieľom vyjadriť súhlas Európskej únie s tým, že bude touto dohodou viazaná.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. EÚ L 150, 20.5.2014, s. 143.

                     (2)

                        Ú. v. EÚ L 150, 20.5.2014, s. 112.

                     (3)

                        Ú. v. EÚ L 77, 23.3.2016, s. 1.

                     (4)

                        Rozhodnutie Rady z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (5)

                        Rozhodnutie Rady z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

                     (6)

                        Ú. v. EÚ C , , s. .

                     (7)

                        Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

                     (8)

                        Rozhodnutie Rady z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (9)

                        Rozhodnutie Rady z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

    ---documentbreak---

               EURÓPSKA KOMISIA
            V Bruseli14. 2. 2018
            COM(2018) 71 final
            PRÍLOHA
            k
            Návrhu ROZHODNUTIA RADY
            o uzatvorení v mene Európskej únie Dohody medzi Európskou úniou a Švajčiarskou konfederáciou o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               PRÍLOHA

               EURÓPSKA ÚNIA, ďalej len „Únia“

               a

               ŠVAJČIARSKA KONFEDERÁCIA, ďalej len „Švajčiarsko“,

               ďalej len „zmluvné strany“

               SO ZRETEĽOM na Dohodu medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                  1
                (ďalej len „dohoda o pridružení so Švajčiarskom“),

               KEĎŽE:

               (1)Únia nariadením Európskeho parlamentu a Rady (EÚ) č. 515/2014
                  2
                zriadila ako súčasť Fondu pre vnútornú bezpečnosť nástroj pre finančnú podporu v oblasti vonkajších hraníc a víz.

               (2)Nariadenie (EÚ) č. 515/2014 predstavuje vývoj schengenského acquis v zmysle dohody o pridružení so Švajčiarskom.

               (3)Keďže nariadenie Európskeho parlamentu a Rady (EÚ) č. 514/2014
                  3
                má priamy vplyv na uplatňovanie ustanovení nariadenia (EÚ) č. 515/2014, a teda sa dotýka jeho právneho rámca, a keďže postupy stanovené v dohode o pridružení so Švajčiarskom sa uplatnili na účely prijatia nariadenia (EÚ) č. 514/2014, ktoré bolo oznámené švajčiarsku, zmluvné strany uznávajú, že nariadenie (EÚ) č. 514/2014 predstavuje vývoj schengenského acquis v zmysle dohody o pridružení so Švajčiarskom, pokiaľ je to potrebné na vykonávanie nariadenia (EÚ) č. 515/2014.

               (4)V článku 5 ods. 7 nariadenia (EÚ) č. 515/2014 sa stanovuje, že krajiny pridružené k vykonávaniu, uplatňovaniu a vývoju schengenského acquis, medzi ktoré patrí Švajčiarsko, sa podieľajú na nástroji v súlade s jeho ustanoveniami a že by sa mali dohodnúť mechanizmy poskytovania finančných príspevkov týchto krajín a dodatočné pravidlá potrebné na takúto účasť vrátane ustanovení zabezpečujúcich ochranu finančných záujmov Únie a právomoc Dvora audítorov vykonávať audit.

               (5)Nástroj pre finančnú podporu v oblasti vonkajších hraníc a víz ako súčasť Fondu pre vnútornú bezpečnosť (ďalej len „nástroj Fondu pre vnútornú bezpečnosť pre hranice a víza“) predstavuje osobitný nástroj v kontexte schengenského acquis, ktorý má zabezpečiť rozdelenie záťaže a finančnú podporu v oblasti vonkajších hraníc a vízovej politiky v členských štátoch a pridružených štátoch.

               (6)V článku 60 nariadenia Európskeho parlamentu a Rady (EÚ, Euratom) č. 966/2012
                  4
                sú stanovené pravidlá týkajúce sa nepriameho hospodárenia, ktoré sa uplatňujú v prípade, že tretie krajiny, vrátane pridružených štátov, sú poverené úlohami súvisiacimi s plnením rozpočtu.

               (7)
                     V článku 17 ods. 4 nariadenia (EÚ) č. 514/2014 sa stanovuje oprávnenosť výdavkov vynaložených v roku 2014 zodpovedným orgánom, ktorý ešte nebol formálne určený, čím sa zaistí bezproblémový prechod medzi Fondom pre vonkajšie hranice a Fondom pre vnútornú bezpečnosť. Je dôležité, aby sa rovnaký zámer zohľadnil v tejto dohode. Vzhľadom na to, že táto dohoda nevstúpila do platnosti do konca roku 2014, je nevyhnutné zabezpečiť oprávnenosť výdavkov, ktoré vznikli pred formálnym určením zodpovedného orgánu, za predpokladu, že systémy riadenia a kontroly používané pred týmto formálnym určením boli v podstate rovnaké, ako tie, ktoré platia po formálnom určení zodpovedného orgánu.

               (8)V záujme zjednodušenia výpočtu a využívania ročných príspevkov, ktoré má Švajčiarsko uhradiť do nástroja Fondu pre vnútornú bezpečnosť pre hranice a víza, sa jeho príspevky na obdobie rokov 2014 až 2020 uhradia v piatich ročných splátkach od roku 2016 do roku 2020. Ročné príspevky sú od roku 2016 do roku 2018 stanovené v pevných sumách, zatiaľ čo príspevok splatný za roky 2019 a 2020 sa stanoví v roku 2019 na základe hrubého domáceho produktu všetkých štátov zúčastňujúcich sa na nástroji Fondu pre vnútornú bezpečnosť pre hranice a víza, pričom sa zohľadnia skutočne uhradené platby,

               SA DOHODLI TAKTO:

               Článok 1

               Rozsah pôsobnosti

               V tejto dohode sa stanovujú dodatočné pravidlá potrebné na účasť Švajčiarska na nástroji Fondu pre vnútornú bezpečnosť pre hranice a víza v súlade s nariadením (EÚ) č. 515/2014.

               Článok 2

               Finančné hospodárenie a kontrola

               1.
                     Švajčiarsko príjme potrebné opatrenia na zabezpečenie súladu s ustanoveniami vzťahujúcimi sa na finančné hospodárenie a kontrolu, ktoré sú stanovené v Zmluve o fungovaní Európskej únie (ZFEÚ) a v práve Únie vychádzajúcom zo ZFEÚ.

               Ustanovenia ZFEÚ a sekundárnych právnych predpisov uvedené v prvom pododseku sú tieto:

               a)článok 287 ods. 1, 2 a 3 ZFEÚ;

               b)články 30, 32 a 57, článok 58 ods. 1 písm. c) bod i), článok 60 a články 79 ods. 2 a 108 ods. 2 nariadenia (EÚ, Euratom) č. 966/2012;

               c)články 32, 38, 42, 84, 88, 142 a 144 delegovaného nariadenia Komisie (EÚ) č. 1268/2012
                  5
               ;

               d)nariadenie Rady (Euratom, ES) č. 2185/96
                  6
               ;

               e)nariadenie Európskeho parlamentu a Rady (EÚ, Euratom) č. 883/2013
                  7
               .

               Zmluvné strany môžu rozhodnúť o zmene tohto zoznamu na základe vzájomnej dohody.

               2.
                     Švajčiarsko uplatňuje ustanovenia uvedené v odseku 1 na svojom území v súlade s touto dohodou.

               Článok 3

               Dodržiavanie zásady riadneho finančného hospodárenia

               Finančné prostriedky, ktoré sa pridelia Švajčiarsku v rámci nástroja Fondu pre vnútornú bezpečnosť pre hranice a víza, sa použijú v súlade so zásadou riadneho finančného hospodárenia.

               Článok 4

               Dodržiavanie zásady o konflikte záujmov

               Všetkým účastníkom finančných operácií a iným osobám zapojeným do plnenia rozpočtu a hospodárenia s rozpočtovými prostriedkami vrátane jeho prípravných aktov, auditu alebo kontroly, ktorí pôsobia na území Švajčiarska, sa zakazujú akékoľvek kroky, ktoré môžu priviesť ich vlastné záujmy do konfliktu so záujmami Únie.

               Článok 5

               Výkon rozhodnutia

               Rozhodnutia prijaté Komisiou, ktorými sa ukladá finančný osobám iným než sú štáty, sa vykonávajú na území Švajčiarska.

               Výkon rozhodnutia sa riadi pravidlami občianskeho súdneho konania platnými vo Švajčiarsku. Doložku vykonateľnosti pripojí k rozhodnutiu, a to len na základe jedinej formálnej náležitosti – overenia pravosti predmetného rozhodnutia, vnútroštátny orgán, ktorý na tento účel určí vláda Švajčiarska a oznámi ho Komisii.

               Ak sú na žiadosť Komisie splnené tieto formálne náležitosti, Komisia môže o výkon rozhodnutia v súlade s vnútroštátnym právom požiadať priamo príslušný orgán.

               Výkon rozhodnutia sa môže pozastaviť len rozhodnutím Súdneho dvora Európskej únie. Sťažnosti na protiprávny spôsob výkonu rozhodnutia však podliehajú právomoci súdov Švajčiarska.

               Článok 6

               Ochrana finančných záujmov Únie proti podvodom

               1.Švajčiarsko:

               a)zamedzí podvodom a iným protiprávnym konaniam poškodzujúcim finančné záujmy Únie prostredníctvom opatrení, ktoré majú odradzujúci účinok a poskytujú účinnú ochranu vo Švajčiarsku;

               b)prijme na zamedzenie podvodom poškodzujúcim finančné záujmy Únie rovnaké opatrenia, aké prijíma na zamedzenie podvodom poškodzujúcim jeho vlastné finančné záujmy a

               c)koordinuje svoju činnosť zameranú na ochranu finančných záujmov Únie s členskými štátmi a Komisiou.

               2.Švajčiarsko prijme rovnocenné opatrenia ako tie, ktoré prijala Únia v súlade s článkom 325 ods. 4 ZFEÚ, ktoré sa uplatňujú v čase podpisu tejto dohody.

               V prípade, že Únia prijme v súlade s týmto článkom akékoľvek následné opatrenia, zmluvné strany sa môžu na základe spoločnej dohody rozhodnúť, že prijmú rovnocenné opatrenia.

               Článok 7

               Kontroly a inšpekcie Komisie (OLAF) na mieste

               Bez toho, aby boli dotknuté práva Komisie podľa článku 5 ods. 8 nariadenia (EÚ) č. 514/2014, je Komisia (Európsky úrad pre boj proti podvodom – OLAF) oprávnená vykonávať kontroly a inšpekcie na mieste na území Švajčiarska, pokiaľ ide o nástroj Fondu pre vnútornú bezpečnosť pre hranice a víza, v súlade s podmienkami stanovenými v nariadení (Euratom, ES) č. 2185/96.

               Orgány Švajčiarska uľahčujú kontroly a inšpekcie na mieste, ktoré sa môžu vykonávať spoločne s týmito orgánmi, ak si to želajú.

               Článok 8

               Dvor audítorov

               V súlade s článkom 287 ods. 3 ZFEÚ a prvou časťou, hlavou X, kapitolou 1 nariadenia (EÚ, Euratom) č. 966/2012 má Dvor audítorov v súvislosti s nástrojom Fondu pre vnútornú bezpečnosť pre hranice a víza možnosť vykonávať audit v priestoroch akéhokoľvek orgánu, ktorý spravuje príjmy alebo výdavky v mene Únie na území Švajčiarska, vrátane priestorov akejkoľvek právnickej alebo fyzickej osoby, ktorá prijíma platby z rozpočtu.

               Audit vo Švajčiarsku vykonáva Dvor audítorov v súčinnosti s vnútroštátnymi subjektmi vykonávajúcimi audit alebo, ak tieto subjekty nemajú potrebné právomoci, v súčinnosti s príslušnými vnútroštátnymi útvarmi. Dvor audítorov a vnútroštátne subjekty vykonávajúce audit vo Švajčiarsku spolupracujú v duchu dôvery, pričom si zachovávajú svoju nezávislosť. Tieto subjekty alebo úrady upovedomia Dvor audítorov o tom, či majú v úmysle zúčastniť sa auditu.

               Dvor audítorov má prinajmenšom rovnaké práva, aké má Komisia podľa článku 5 ods. 7 nariadenia (EÚ) č. 514/2014 a článku 7 tejto dohody.

               Článok 9

               Verejné obstarávanie

               Švajčiarsko uplatňuje svoje vnútroštátne právne predpisy o verejnom obstarávaní v súlade s ustanoveniami prílohy 4 k Dohode o založení Svetovej obchodnej organizácie (Dohoda o vládnom obstarávaní)
                  8
                a Dohody medzi Európskym spoločenstvom a Švajčiarskou konfederáciou o určitých aspektoch verejného obstarávania
                  9
               .

               Švajčiarsko poskytne Komisii opis postupov verejného obstarávania.

               Informácie o uplatnených postupov verejného obstarávania poskytne aj vo výročnej správe o vykonávaní uvedenej v článku 54 nariadenia (EÚ) č. 514/2014.

               Článok 10

               Finančné príspevky

               1.V rokoch 2016 až 2018 prispieva Švajčiarsko do rozpočtu nástroja Fondu pre vnútornú bezpečnosť pre hranice a víza ročnými platbami v súlade s touto tabuľkou:

               (všetky sumy v EUR)

                        2016

                        2017

                        2018

                        Švajčiarsko

                        25 106 140

                        25 106 140

                        25 106 140

               2.Príspevky Švajčiarska na roky 2019 a 2020 sa vypočítajú na základe jeho hrubého domáceho produktu (HDP) ako percentuálny podiel HDP všetkých štátov zúčastňujúcich sa na nástroji Fondu pre vnútornú bezpečnosť pre hranice a víza podľa vzorca stanoveného v prílohe.

               3.Finančné príspevky Švajčiarska uvedené v tomto článku sú splatné bez ohľadu na dátum prijatia jeho národného programu uvedeného v článku 14 nariadenia (EÚ) č. 514/2014.

               Článok 11

               Použitie finančných príspevkov

               1.Celková výška ročných platieb v rokoch 2016 a 2017 sa pridelí takto:

               a)75 % na preskúmanie v polovici trvania uvedené v článku 8 nariadenia (EÚ) č. 515/2014;

               b)15 % na vývoj systémov IT uvedený v článku 15 nariadenia (EÚ) č. 515/2014, pokiaľ sa príslušné legislatívne akty Únie prijmú do 30. júna 2017;

               c)10 % na opatrenia Únie uvedené v článku 13 nariadenia (EÚ) č. 515/2014 a na núdzovú pomoc uvedenú v článku 14 nariadenia (EÚ) č. 515/2014.

               Ak sa suma uvedená v písmene b) nevyčlení alebo nevyčerpá, Komisia ju podľa postupu stanoveného v článku 5 ods. 5 písm. b) druhom pododseku nariadenia (EÚ) č. 515/2014 prerozdelí na osobitné opatrenia uvedené v článku 7 nariadenia (EÚ) č. 515/2014.

               Ak táto dohoda nenadobudne platnosť alebo sa nebude predbežne vykonávať do 1. júna 2017, celý príspevok Švajčiarska sa použije v súlade s odsekom 2 tohto článku.

               2.Celková výška ročných platieb na roky 2018, 2019 a 2020 sa pridelí takto:

               a)40 % na osobitné opatrenia uvedené v článku 7 nariadenia (EÚ) č. 515/2014;

               b)50 % na vývoj systémov IT uvedený v článku 15 nariadenia (EÚ) č. 515/2014, pokiaľ sa príslušné legislatívne akty Únie prijmú do 31. decembra 2018;

               c)10 % na opatrenia Únie uvedené v článku 13 nariadenia (EÚ) č. 515/2014 a na núdzovú pomoc uvedenú v článku 14 nariadenia (EÚ) č. 515/2014.

               Ak sa suma uvedená v písmene b) nevyčlení alebo nevyčerpá, Komisia ju podľa postupu stanoveného v článku 5 ods. 5 písm. b) druhom pododseku nariadenia (EÚ) č. 515/2014 prerozdelí na osobitné opatrenia uvedené v článku 7 nariadenia (EÚ) č. 515/2014.

               3.Dodatočné sumy pridelené na preskúmanie v polovici trvania, opatrenia Únie, osobitné opatrenia alebo program zameraný na vývoj systémov IT sa použijú v súlade s príslušným postupom stanoveným v jednom z týchto ustanovení:

               a)článok 6 ods. 2 nariadenia (EÚ) č. 514/2014;

               b)článok 8 ods. 7 nariadenia (EÚ) č. 515/2014;

               c)článok 7 ods. 3 nariadenia (EÚ) č. 515/2014;

               d)článok 15 druhý pododsek nariadenia (EÚ) č. 515/2014.

               4.
                     Komisia môže z platieb uhradených Švajčiarskom použiť každý rok sumu do výšky 181 424 EUR na financovanie administratívnych výdavkov na pracovníkov alebo externých pracovníkov potrebných na podporu vykonávania nariadenia (EÚ) č. 515/2014 a tejto dohody Švajčiarskom.

               Článok 12

               Zachovanie dôverného charakteru informácií

               Informácie oznámené alebo získané v akejkoľvek forme podľa tejto dohody sú predmetom služobného tajomstva a sú chránené rovnakým spôsobom, akým sa podobné informácie chránia ustanoveniami uplatniteľnými na inštitúcie Únie a právnymi predpismi Švajčiarska. Takéto informácie sa môžu oznámiť len osobám v rámci inštitúcií Únie alebo členských štátov či vo Švajčiarsku, ktorých funkcie si vyžadujú, aby s nimi boli oboznámené, a môžu byť použité len na účely zabezpečenia účinnej ochrany finančných záujmov zmluvných strán.

               Článok 13

               Určenie zodpovedného orgánu

               1.
                     Švajčiarsko čo najskôr po schválení národného programu oznámi Komisii formálne určenie zodpovedného orgánu na ministerskej úrovni, ktorý zodpovedá za riadenie a kontrolu výdavkov v rámci nástroja Fondu pre vnútornú bezpečnosť pre hranice a víza.

               2.
                     Určenie uvedené v odseku 1 sa uskutoční za predpokladu, že subjekt spĺňa kritériá určenia súvisiace s vnútorným prostredím, kontrolnými činnosťami, informáciami, komunikáciou a monitorovaním stanovené v nariadení (EÚ) č. 514/2014 alebo na jeho základe.

               3.
                     Určenie zodpovedného orgánu sa opiera o stanovisko subjektu vykonávajúceho audit – môže ním byť orgán auditu –, ktorý posudzuje dodržiavanie kritérií určenia zo strany zodpovedného orgánu. Uvedený subjekt môže byť samostatnou verejnou inštitúciou zodpovednou za monitorovanie, hodnotenie a audit správy. Subjekt vykonávajúci audit funguje nezávisle od zodpovedného orgánu a svoju prácu vykonáva v súlade s medzinárodne prijatými štandardmi auditu. Švajčiarsko môže svoje rozhodnutie o určení založiť na tom, či sú systémy riadenia a kontroly v zásade rovnaké ako tie, ktoré už boli zavedené v predchádzajúcom období, a či fungujú účinne. Ak existujúce výsledky auditu a kontroly preukážu, že určený subjekt už viac nespĺňa kritériá určenia, Švajčiarsko prijme opatrenia potrebné na zabezpečenie toho, aby sa nedostatky vo vykonávaní úloh tohto subjektu odstránili, a to vrátane ukončenia jeho určenia.

               Článok 14

               Vymedzenie rozpočtového roka

               Na účely tejto dohody zahŕňa rozpočtový rok, ako sa uvádza v článku 60 ods. 5 nariadenia (EÚ, Euratom) č. 966/2012, uhradené výdavky a získané príjmy, ktoré boli zahrnuté do účtov zodpovedného orgánu v období od 16. októbra roku „N – 1“ do 15. októbra roku „N“.

               Článok 15

               Oprávnenosť výdavkov

               Odchylne od článku 17 ods. 3 písm. b) a ods. 4 nariadenia (EÚ) č. 514/2014 sú oprávnené aj výdavky, ak ich zodpovedný orgán vyplatil pred tým, ako bol formálne určený v súlade s článkom 13 tejto dohody, za predpokladu, že systémy riadenia a kontroly používané pred týmto formálnym určením boli v podstate rovnaké, ako tie, ktoré platia po formálnom určení zodpovedného orgánu.

               Článok 16

               Žiadosť o platbu ročného zostatku

               1.
                     Do 15. februára roku nasledujúceho po príslušnom rozpočtovom roku Švajčiarsko predloží Komisii dokumenty a informácie požadované podľa článku 60 ods. 5 prvého pododseku písm. b) a c) nariadenia (EÚ, Euratom) č. 966/2012.

               Odchylne od článku 44 ods. 1 nariadenia (EÚ) č. 514/2014 a v súlade článkom 60 ods. 5 tretím pododsekom nariadenia (EÚ, Euratom) č. 966/2012 predloží Švajčiarsko Komisii do 15. marca roku nasledujúceho po príslušnom rozpočtovom roku posudok uvedený v článku 60 ods. 5 druhom pododseku nariadenia (EÚ, Euratom) č. 966/2012.

               Predložené dokumenty uvedené v tomto odseku slúžia ako žiadosť o platbu ročného zostatku.

               2.
                     Dokumenty uvedené v odseku 1 sa vypracujú podľa vzorov prijatých Komisiou na základe článku 44 ods. 3 nariadenia (EÚ) č. 514/2014.

               Článok 17

               Správa o vykonávaní

               Odchylne od článku 54 ods. 1 nariadenia (EÚ) č. 514/2014 a v súlade článkom 60 ods. 5 tretím pododsekom nariadenia (EÚ, Euratom) č. 966/2012 predloží Švajčiarsko Komisii do 15. februára každého roku, a to až do roku 2022 vrátane, výročnú správu o vykonávaní národného programu v predchádzajúcom rozpočtovom roku a tieto informácie môže na príslušnej úrovni uverejniť.

               Prvá výročná správa o vykonávaní národného programu sa predloží 15. februára po nadobudnutí platnosti tejto dohody alebo po začatí jej predbežného vykonávania.

               Prvá správa bude pokrývať rozpočtové roky od roku 2014 až do rozpočtového roku pred termínom predloženia prvej výročnej správy v súlade s druhým pododsekom.

               Záverečnú správu o vykonávaní národného programu predloží Švajčiarsko do 31. decembra 2023.

               Článok 18

               Systém na elektronickú výmenu údajov

               Každá oficiálna výmena informácií medzi Švajčiarskom a Komisiou sa v súlade s článkom 24 ods. 5 nariadenia (EÚ) č. 514/2014 vykoná prostredníctvom systému na elektronickú výmenu údajov, ktorý na tento účel poskytne Komisia.

               Článok 19

               Nadobudnutie platnosti

               1.Depozitárom tejto dohody je Generálny tajomník Rady Európskej únie.

               2.Zmluvné strany túto dohodu schvália v súlade so svojimi vlastnými postupmi. Zmluvné strany si navzájom oznámia ukončenie týchto postupov.

               3.Táto dohoda nadobúda platnosť prvým dňom prvého mesiaca, ktorý nasleduje po dni posledného oznámenia uvedeného v odseku 2.

               4.Bez toho, aby boli dotknuté ústavné požiadavky, zmluvné strany vykonávajú túto dohodu, s výnimkou článku 5, predbežne odo dňa nasledujúceho po jej podpise.

               Článok 20

               Platnosť a ukončenie platnosti dohody

               1.Únia aj Švajčiarsko môžu túto dohodu vypovedať oznámením svojho rozhodnutia druhej zmluvnej strane. Táto dohoda sa prestane uplatňovať po troch mesiacoch odo dňa takéhoto oznámenia. Realizácia projektov a činností prebiehajúcich v čase vypovedania dohody pokračuje za podmienok stanovených v tejto dohode. Zmluvné strany sa spoločne dohodnú na vyriešení akýchkoľvek ďalších dôsledkov výpovede dohody.

               2.Platnosť tejto dohody sa skončí ukončením platnosti dohody o pridružení so Švajčiarskom v súlade s článkom 7 ods. 4, článkom 10 ods. 3 alebo článkom 17 dohody o pridružení so Švajčiarskom.

               Článok 21

               Jazyky

               Táto dohoda je vyhotovená v jedinom pôvodnom vyhotovení v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

               PRÍLOHA

               Vzorec na výpočet finančných príspevkov na roky 2019 a 2020 a platobné údaje

               1.Finančný príspevok Švajčiarska do nástroja Fondu pre vnútornú bezpečnosť pre hranice a víza uvedený v článku 5 ods. 7 druhom a treťom pododseku nariadenia č. 515/2014 sa na roky 2019 a 2020 vypočítava takto:

               Pre každý jeden rok od roku 2013 do roku 2017 sa konečné údaje o hrubom domácom produkte (HDP) Švajčiarska dostupné k 31. marcu 2019 vydelia súčtom HDP všetkých štátov zúčastňujúcich sa na nástroji Fondu pre vnútornú bezpečnosť pre hranice a víza za príslušný rok. Priemer získaných piatich percentných podielov za roky 2013 až 2017 sa uplatní na sumu skutočných ročných rozpočtových prostriedkov pre nástroj Fondu pre vnútornú bezpečnosť pre hranice a víza na roky 2014 až 2019 a na ročné viazané rozpočtové prostriedky pre nástroj Fondu pre vnútornú bezpečnosť pre hranice a víza na rok 2020, ako sú zahrnuté v návrhu všeobecného rozpočtu Európskej únie na rozpočtový rok 2020 schválenom Komisiou s cieľom získať celkovú sumu, ktorú má Švajčiarsko uhradiť za celé obdobie vykonávania nástroja Fondu pre vnútornú bezpečnosť pre hranice a víza. Z tejto sumy sa odrátajú ročné platby skutočne uhradené Švajčiarskom v súlade s článkom 10 ods. 1 tejto dohody, aby sa získala celková suma príspevkov na roky 2019 a 2020. Polovica tejto sumy sa uhradí v roku 2019 a druhá polovica v roku 2020.

               2.Finančný príspevok sa uhrádza v eurách.

               3.Švajčiarsko uhradí svoj príslušný finančný príspevok najneskôr 45 dní po doručení oznámenia o dlhu. V prípade akéhokoľvek omeškania úhrady príspevku vzniká povinnosť zaplatiť úrok z omeškania z neuhradenej sumy od dátumu splatnosti. Úrokovou sadzbou je sadzba, ktorú Európska centrálna banka uplatňuje na svoje hlavné refinančné operácie, uverejnená v sérii C Úradného vestníka Európskej únie a platná v prvý kalendárny deň mesiaca splatnosti pohľadávky, zvýšená o 3,5 percentuálneho bodu.

                     (1)

                        Ú. v. EÚ L 53, 27.2.2008, s. 52.

                     (2)

                        Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

                     (3)

                        Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 112).

                     (4)

                        Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1), naposledy zmenené nariadením (EÚ, Euratom) č. 547/2014 z 15. mája 2014 (Ú. v. EÚ L 163, 29.5.2014, s. 18).

                     (5)

                        Delegované nariadenie Komisie (EÚ) č. 1268/2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

                     (6)

                        Nariadenie Rady (Euratom, ES) č. 2185/96 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

                     (7)

                        Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

                     (8)

                        Ú. v. ES L 336, 23.12.1994, s. 273.

                     (9)

                        Ú. v. ES L 114, 30.4.2002, s. 430.


               EURÓPSKA KOMISIA
            V Bruseli19. 2. 2018
            COM(2018) 72 final
            2018/0034(NLE)
            Návrh
            ROZHODNUTIE RADY
            o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  V nadväznosti na návrh Komisie o iniciatíve PRIMA na základe článku 185 ZFEÚ
                     1
                   bolo prijaté rozhodnutie Európskeho parlamentu a Rady (EÚ) 2017/1324
                     2
                   o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty.

                  Cieľom programu PRIMA je realizovať spoločný program na podporu výskumných a inovačných kapacít a rozvoj znalostí a spoločných inovačných riešení na zlepšenie efektívnosti, bezpečnosti, ochrany a udržateľnosti agropotravinárskych systémov a integrovaného zásobovania vodou a hospodárenia s ňou v oblasti Stredozemia. Program PRIMA budú spoločne realizovať viaceré členské štáty a tretie krajiny (ďalej len „štáty zúčastňujúce sa iniciatívy PRIMA“), pričom budú preukazovať vysokú úroveň záväzku dosiahnuť vedeckú, riadiacu a finančnú integráciu a budú pracovať za rovnakých podmienok.

                  Marocké kráľovstvo (ďalej len „Maroko“) listom z 26. septembra 2014 vyjadrilo želanie pripojiť sa k programu PRIMA ako zúčastnený štát, pričom sa zaviazalo poskytnúť na túto iniciatívu finančný príspevok vo výške 40 miliónov EUR.

                  S cieľom zabezpečiť, aby sa Maroko zúčastňovalo na programe PRIMA rovnocenne s členskými štátmi a tretími krajinami pridruženými k programu Horizont 2020, je potrebné uzavrieť medzinárodnú dohodu s Úniou, aby sa rozšíril rozsah pôsobnosti právneho režimu stanoveného rozhodnutím (EÚ) 2017/1324 na Maroko.

                  Rada 30. mája 2017 poverila Komisiu začať rokovania v mene Únie s Marokom o medzinárodnej dohode medzi Úniou a Marokom, ktorou sa stanovujú podmienky účasti Maroka na programe PRIMA s výhradou prijatia rozhodnutia (EÚ) 2017/1324.

                  Rokovania sa začali 26. júna 2017 a boli úspešne ukončené 22. januára 2018, keď návrh znenia dohody parafovali hlavní vyjednávači budúcich strán. Návrh dohody pripojený k tomuto návrhu je v súlade so smernicami na rokovania, ktoré vydala Rada. Konkrétne sa v ňom stanovuje, že podmienky účasti Maroka na programe PRIMA sú tie, ktoré sú uvedené v rozhodnutí (EÚ) 2017/1324, čím sa priamo odkazuje na legislatívny akt Únie.

                  V záujme ochrany finančných záujmov Únie, najmä pokiaľ ide o právomoci Komisie, Európskeho úradu pre boj proti podvodom, Dvora audítorov a vykonávacej štruktúry PRIMA-IS vykonávať audity a vyšetrovania v súlade s platnými právnymi predpismi Únie, dohoda obsahuje konkrétny odkaz na príslušné ustanovenia rozhodnutia (EÚ) 2017/1324 a zaväzuje strany, aby poskytli všetku potrebnú pomoc s cieľom zabezpečiť ich vykonávanie. Navyše sa v budúcej dohode stanovuje, že strany sa musia dohodnúť na podrobných podmienkach pomoci, keďže takéto podmienky sú nevyhnutné na spoluprácu na základe tejto dohody.

               V dohode sa stanovuje jej predbežné uplatňovanie od podpisu, aby mohli marockí výskumní pracovníci v plnej miere využívať výhody výziev na predkladanie návrhov zverejnených podľa prvého ročného pracovného plánu programu PRIMA na rok 2018
                  3
               . Tento ročný pracovný plán sa už detailne zaoberá podmienkami oprávnenosti na účasť a financovanie právnych subjektov usadených v krajine, ako je Maroko, ktorá sa stáva zúčastňujúcim sa štátom počas vykonávania ročného pracovného plánu. Podľa článku 7 ods. 2 rozhodnutia (EÚ) 2017/1324 sa oprávnenosť na účasť stanoví ku dňu uzávierky výzvy na predkladanie návrhov, čo je podľa ročného pracovného plánu programu PRIMA 17. apríla 2018. V tejto súvislosti Maroko počas rokovaní uviedlo, že je pripravené predbežne uplatňovať túto dohodu, aby umožnilo výskumným pracovníkom z Maroka v plnej miere využívať výhody uvedených výziev.

               •Súlad s existujúcimi ustanoveniami v tejto oblasti politiky

                  Ako sa objasňuje aj v správe o posúdení vplyvu partnerstva PRIMA
                     4
                  , otvorenosť programu PRIMA účasti tretích krajín, akou je Maroko, je v súlade s cieľmi medzinárodnej spolupráce v oblasti výskumu a inovácií, ako sa uvádza v oznámení Komisie z roku 2012 s názvom „Posilnenie a zameranie medzinárodnej spolupráce EÚ v oblasti výskumu a inovácií: strategický prístup“
                     5
                  , a rámcového programu Horizont 2020, ktorým sa podporuje spolupráca s tretími krajinami v oblasti vedy, technológií a inovácií v záujme riešenia globálnych spoločenských výziev, ako aj posilnenia vonkajších politík Únie. Táto dohoda je tiež v súlade s existujúcou Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej
                     6
                  , ktorá upravuje vedeckú a technologickú spoluprácu medzi Úniou a Marokom, a Dohodou o vedeckej a technologickej spolupráci medzi Európskym spoločenstvom a Marockým kráľovstvom
                     7
                  , ktorá podporuje činnosti vedecko-technickej spolupráce medzi stranami v oblastiach spoločného záujmu.

               •Súlad s ostatnými politikami Únie

                  Vykonávanie programu PRIMA v úzkej spolupráci s tretími krajinami, akou je Maroko, je tiež v súlade s inými politikami Únie, napríklad v oblasti migračnej politiky, rozvojovej politiky a politiky susedstva, a je pre ne významné.

               2.PRÁVNE PRVKY NÁVRHU

                  Návrh rozhodnutia Rady vychádza z článku 186 a článku 218 ods. 5 Zmluvy o fungovaní Európskej únie.

               4.VPLYV NA ROZPOČET

                  V legislatívnom finančnom výkaze pripojenom k tomuto rozhodnutiu sa uvádzajú orientačné vplyvy na rozpočet.

               Vzhľadom na uvedené skutočnosti Komisia navrhuje, aby Rada:

               – v mene Únie rozhodla o podpísaní a predbežnom vykonávaní dohody,

               – poverila vyjednávača dohody, aby v mene Únie podpísal Dohodu o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA).

               2018/0034 (NLE)

               Návrh

               ROZHODNUTIE RADY

               o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 5,

               so zreteľom na návrh Európskej komisie,

               keďže:

               (1)Rozhodnutie Európskeho parlamentu a Rady (EÚ) 2017/1324
                  8
                upravuje účasť Únie na Partnerstve pre výskum a inováciu v oblasti Stredozemia (ďalej len „PRIMA“), na ktorom sa spoločne podieľajú niektoré členské štáty.

               (2)Cieľom programu PRIMA je realizovať spoločný program na podporu výskumných a inovačných kapacít a rozvoj znalostí a spoločných inovačných riešení na zlepšenie efektívnosti, bezpečnosti, ochrany a udržateľnosti agropotravinárskych systémov a integrovaného zásobovania vodou a hospodárenia s ňou v oblasti Stredozemia.

               (3)Program PRIMA budú spoločne realizovať viaceré členské štáty a tretie krajiny (ďalej len „štáty zúčastňujúce sa iniciatívy PRIMA“), pričom budú preukazovať vysokú úroveň záväzku dosiahnuť vedeckú, riadiacu a finančnú integráciu a budú pracovať za rovnakých podmienok.

               (4)Marocké kráľovstvo (ďalej len „Maroko“) vyjadrilo želanie pripojiť sa k programu PRIMA ako zúčastnený štát a rovnocenne s členskými štátmi a krajinami pridruženými k programu Horizont 2020 zúčastňujúcimi sa na partnerstve PRIMA.

               (5)V súlade s článkom 1 ods. 2 rozhodnutia (EÚ) 2017/1324 sa Maroko stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Maroka na programe PRIMA.

               (6)Rada 30. mája 2017 poverila Komisiu začať rokovania v mene Únie s Marokom o medzinárodnej dohode, ktorou sa stanovujú podmienky účasti Maroka na programe PRIMA s výhradou prijatia rozhodnutia (EÚ) 2017/1324. Rokovania boli úspešne ukončené parafovaním dohody.

               (7)Preto by sa dohoda mala v mene Únie podpísať s výhradou jej neskoršieho uzavretia.

               (8)S cieľom umožniť účasť Maroka na programe PRIMA hneď od začiatku by sa táto dohoda mala vykonávať predbežne,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA), s výhradou uzavretia uvedenej dohody.

               Text dohody, ktorá sa má podpísať, je pripojený k tomuto rozhodnutiu.

               Článok 2

               Generálny sekretariát Rady udelí osobe resp. osobám, ktoré určí vyjednávač dohody, plnú moc na podpis dohody s výhradou jej uzavretia.

               Článok 3

               Dohoda sa predbežne vykonáva, v súlade s článkom 4 dohody, odo dňa jej podpísania až do nadobudnutia jej platnosti.

               Článok 4

               Toto rozhodnutie nadobúda účinnosť [dátum jeho prijatia].

               V Bruseli

                     Za Radu

                     predseda

               LEGISLATÍVNY FINANČNÝ VÝKAZ

               1.RÁMEC NÁVRHU/INICIATÍVY

               1.1.Názov návrhu/iniciatívy

               1.2.Príslušné oblasti politiky v rámci ABM/ABB

               1.3.Druh návrhu/iniciatívy

               1.4.Ciele

               1.5.Dôvody návrhu/iniciatívy

               1.6.Trvanie a finančný vplyv

               1.7.Plánovaný spôsob hospodárenia

               2.OPATRENIA V OBLASTI RIADENIA

               2.1.Opatrenia týkajúce sa monitorovania a predkladania správ

               2.2.Systémy riadenia a kontroly

               2.3.Opatrenia na predchádzanie podvodom a nezrovnalostiam

               3.ODHADOVANÝ FINANČNÝ VPLYV NÁVRHU/INICIATÍVY

               3.1.Príslušné okruhy viacročného finančného rámca a rozpočtové riadky výdavkov

               3.2.Odhadovaný vplyv na výdavky

               3.2.1.Zhrnutie odhadovaného vplyvu na výdavky

               3.2.2.Odhadovaný vplyv na operačné rozpočtové prostriedky

               3.2.3.Odhadovaný vplyv na administratívne rozpočtové prostriedky

               3.2.4.Súlad s platným viacročným finančným rámcom

               3.2.5.Príspevky od tretích strán

               3.3.Odhadovaný vplyv na príjmy

               LEGISLATÍVNY FINANČNÝ VÝKAZ

               1.RÁMEC NÁVRHU/INICIATÍVY

               1.1.Názov návrhu/iniciatívy

                  Návrh rozhodnutia Rady o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA)

               1.2.Príslušné oblasti politiky v rámci ABM/ABB
                  9

                  Hlava 08 Výskum a inovácie, rámcový program Horizont 2020.

               1.3.Druh návrhu/iniciatívy

               ☑ Návrh/iniciatíva sa týka novej akcie

               ◻ Návrh/iniciatíva sa týka novej akcie, ktorá nadväzuje na pilotný projekt/prípravnú akciu
                  10

               ◻ Návrh/iniciatíva sa týka predĺženia trvania existujúcej akcie

               ◻ Návrh/iniciatíva sa týka akcie presmerovanej na novú akciu

               1.4.Ciele

               1.4.1.Viacročné strategické ciele Komisie, ktoré sú predmetom návrhu/iniciatívy

                  Cieľom tejto iniciatívy je umožniť Maroku, aby sa stalo zúčastneným štátom na programe PRIMA, ktorého strategickým cieľom je budovanie výskumných a inovačných kapacít a rozvíjanie znalostí a spoločných inovačných riešení pre agropotravinárske systémy v záujme zabezpečenia ich udržateľnosti a pre integrované zásobovanie vodou a hospodárenie s ňou v oblasti Stredozemia, aby sa zabezpečila väčšia odolnosť týchto systémov a tohto zásobovania a hospodárenia proti zmene klímy, ako aj ich väčšia účinnosť, nákladová efektívnosť a environmentálna a sociálna udržateľnosť a aby sa prispelo k riešeniu problémov v oblasti nedostatku vody, potravinovej bezpečnosti, výživy, zdravia, blahobytu a migrácie pri ich koreni.

               1.4.2.Osobitné ciele a príslušné činnosti v rámci ABM/ABB

                  V záujme dosiahnutia cieľov programu PRIMA sa na ňom budú spoločne podieľať viaceré členské štáty a tretie krajiny za rovnakých podmienok. S cieľom zabezpečiť, aby sa Maroko zúčastňovalo na programe PRIMA rovnocenne s členskými štátmi a tretími krajinami pridruženými k programu Horizont 2020, je potrebné uzavrieť medzinárodnú dohodu s Úniou, aby sa rozšíril rozsah pôsobnosti právneho režimu stanoveného rozhodnutím (EÚ) 2017/1324 na Maroko.

               1.4.3.Očakávané výsledky a vplyv

               Uveďte, aký vplyv by mal mať návrh/iniciatíva na príjemcov/cieľové skupiny.

                  Táto iniciatíva umožní Maroku, aby sa stalo zúčastneným štátom programu PRIMA a aby tak malo v rámci neho rovnaké postavenie ako členské štáty a tretie krajiny pridružené k programu Horizont 2020. V súlade s ustanoveniami rozhodnutia (EÚ) 2017/1324 by marocké právne subjekty boli automaticky oprávnené žiadať o finančné prostriedky EÚ na projekty financované z rozpočtu EÚ.

               1.4.4.Ukazovatele výsledkov a vplyvu

               Uveďte ukazovatele, pomocou ktorých je možné sledovať uskutočňovanie návrhu/iniciatívy.

                  Účelom tejto iniciatívy je umožniť účasť Maroka na programe PRIMA. Ukazovatele výsledkov a vplyvu tejto iniciatívy sú teda úzko spojené s ukazovateľmi výsledkov a vplyvu iniciatívy PRIMA ako celku, ako sa uvádza v súvisiacom návrhu Komisie
                     11
                  .

               1.5.Dôvody návrhu/iniciatívy

               1.5.1.Potreby, ktoré sa majú uspokojiť v krátkodobom alebo dlhodobom horizonte

                  Pozri vyššie uvedený návrh Komisie o iniciatíve PRIMA podľa článku 185 ZFEÚ a správu o posúdení vplyvu programu PRIMA pripojenú k tomuto návrhu Komisie
                     12
                  .

               1.5.2.Prínos zapojenia Európskej únie

                  Pozri vyššie uvedený návrh Komisie o iniciatíve PRIMA na základe článku 185 ZFEÚ.

               1.5.3.Poznatky získané z podobných skúseností v minulosti

                  V prípade tejto iniciatívy neexistujú precedensy, keďže program PRIMA je prvým svojho druhu, ktorý počíta s účasťou tretích krajín nepridružených k rámcovému programu EÚ pre výskum na rovnocennej úrovni s členskými štátmi, čo si vyžaduje uzatvorenie medzinárodných dohôd s Úniou o ich účasti.

               1.5.4.Zlučiteľnosť a možná synergia s inými vhodnými nástrojmi

                  Pozri vyššie uvedený návrh Komisie o iniciatíve PRIMA na základe článku 185 ZFEÚ.

               1.6.Trvanie a finančný vplyv

               ☑ Návrh/iniciatíva s obmedzeným trvaním

               –☑
                     Návrh/iniciatíva s účinnosťou od začiatku predbežného vykonávania dohody a pokiaľ je v platnosti rozhodnutie (EÚ) 2017/1324 (31. 12. 2028).

               –☑
                     Finančný vplyv trvá od začiatku predbežného vykonávania dohody do 31. 12. 2020 (počas tohto obdobia sa sformuluje dojednanie na vykonávanie dohody; po jeho uplynutí v rámci dohody nie sú plánované žiadne ďalšie aktivity).

               ◻ Návrh/iniciatíva s neobmedzeným trvaním

               –Počiatočná fáza vykonávania bude trvať od RRRR do RRRR,

               –a potom bude vykonávanie pokračovať v plnom rozsahu.

               1.7.Plánovaný spôsob hospodárenia
                  13

               ◻ Priame hospodárenie na úrovni Komisie

               –◻ prostredníctvom jej útvarov vrátane zamestnancov v delegáciách Únie,

               –◻
                     prostredníctvom výkonných agentúr.

               ◻ Zdieľané hospodárenie s členskými štátmi

               ☑ Nepriame hospodárenie s delegovaním úloh súvisiacich s plnením rozpočtu na:

               –◻ tretie krajiny alebo subjekty, ktoré tieto krajiny určili,

               –◻ medzinárodné organizácie a ich agentúry (uveďte),

               –◻ Európsku investičnú banku (EIB) a Európsky investičný fond,

               –◻ subjekty podľa článkov 208 a 209 nariadenia o rozpočtových pravidlách,

               –◻ verejnoprávne subjekty,

               –☑ súkromnoprávne subjekty poverené vykonávaním verejnej služby, pokiaľ tieto subjekty poskytujú dostatočné finančné záruky,

               –◻ súkromnoprávne subjekty spravované právom členského štátu, ktoré sú poverené vykonávaním verejno-súkromného partnerstva a ktoré poskytujú dostatočné finančné záruky,

               –◻ osoby poverené vykonávaním osobitných činností v oblasti SZBP podľa hlavy V Zmluvy o Európskej únii a určené v príslušnom základnom akte.

               –V prípade viacerých spôsobov hospodárenia uveďte v oddiele „Poznámky“ presnejšie vysvetlenie.

               Poznámky:

                  Je zriadený nový právny subjekt určený výhradne na vykonávanie programu PRIMA. Finančný príspevok EÚ na program PRIMA sa bude poskytovať prostredníctvom tejto štruktúry.

               2.OPATRENIA V OBLASTI RIADENIA

               2.1.Opatrenia týkajúce sa monitorovania a predkladania správ

               Uveďte časový interval a podmienky, ktoré sa vzťahujú na tieto opatrenia.

                  Pozri návrh Komisie o iniciatíve PRIMA na základe článku 185 ZFEÚ uvedený v predošlých oddieloch.

               2.2.Systémy riadenia a kontroly

               2.2.1.Zistené riziká

                  Pozri návrh Komisie o iniciatíve PRIMA na základe článku 185 ZFEÚ uvedený v predošlých oddieloch.

               2.2.2.Údaje o zavedenom systéme vnútornej kontroly

                  Pozri návrh Komisie o iniciatíve PRIMA na základe článku 185 ZFEÚ uvedený v predošlých oddieloch.

               2.2.3.Odhad nákladov a prínosov kontrol a posúdenie očakávanej úrovne rizika chyby

                  Pozri návrh Komisie o iniciatíve PRIMA na základe článku 185 ZFEÚ uvedený v predošlých oddieloch.

               2.3.Opatrenia na predchádzanie podvodom a nezrovnalostiam

               Uveďte existujúce a plánované preventívne a ochranné opatrenia.

                  V záujme ochrany finančných záujmov Únie, najmä pokiaľ ide o právomoci Komisie, Európskeho úradu pre boj proti podvodom, Dvora audítorov a vykonávacej štruktúry PRIMA-IS vykonávať audity a vyšetrovania v súlade s platnými právnymi predpismi Únie, dohoda, ktorá sa má uzavrieť medzi EÚ a Marokom, obsahuje konkrétny odkaz na príslušné ustanovenia rozhodnutia (EÚ) 2017/1324 a zaväzuje strany, aby poskytli všetku potrebnú pomoc s cieľom zabezpečiť ich vykonávanie. Navyše sa v budúcej dohode stanovuje, že strany sa musia dohodnúť na podrobných podmienkach pomoci, keďže takéto podmienky sú nevyhnutné na spoluprácu na základe tejto dohody.

               3.ODHADOVANÝ FINANČNÝ VPLYV NÁVRHU/INICIATÍVY

               3.1.Príslušné okruhy viacročného finančného rámca a rozpočtové riadky výdavkov

               ·Existujúce rozpočtové riadky

               V poradí, v akom za sebou nasledujú okruhy viacročného finančného rámca a rozpočtové riadky.

                        Okruh viacročného finančného rámca

                        Rozpočtový riadok

                        Druh
                        výdavkov

                        Príspevky

                        Okruh 1a – Konkurencieschopnosť pre rast a zamestnanosť

                        DRP/NRP
                           14

                        krajín EZVO
                           15

                        kandidátskych krajín
                           16

                        tretích krajín

                        v zmysle článku 21 ods. 2 písm. b) nariadenia o rozpočtových pravidlách

                        1a

                        08.01.05

                        NRP

                        ÁNO

                        ÁNO

                        NIE

                        NIE

               ·Požadované nové rozpočtové riadky

               V poradí, v akom za sebou nasledujú okruhy viacročného finančného rámca a rozpočtové riadky.

                        Okruh viacročného finančného rámca

                        Rozpočtový riadok

                        Druh
                        výdavkov

                        Príspevky

                        Číslo
                        [Okruh……………………………………]

                        DRP/NRP

                        krajín EZVO

                        kandidátskych krajín

                        tretích krajín

                        v zmysle článku 21 ods. 2 písm. b) nariadenia o rozpočtových pravidlách

                        [XX.YY.YY.YY]

                        ÁNO/
                           NIE

                        ÁNO/
                           NIE

                        ÁNO/
                           NIE

                        ÁNO/NIE

               3.2.Odhadovaný vplyv na výdavky

               [Tento oddiel sa vyplní použitím

                   tabuľky s rozpočtovými údajmi administratívnej povahy

                (druhý dokument v prílohe k tomuto finančnému výkazu) a na účely konzultácie medzi útvarmi sa vloží do aplikácie CISNET.]

               3.2.1.Zhrnutie odhadovaného vplyvu na výdavky

               EUR

                        Okruh viacročného finančného
                        rámca

                        1a

                        „Konkurencieschopnosť pre rast a zamestnanosť“

                        GR: <RTD.>

                        Rok
                        2018
                           17

                        Rok
                        2019

                        Rok
                        2020

                        Roky 2021 – 2029

                        SPOLU

                        • Operačné rozpočtové prostriedky

                        Číslo rozpočtového riadka

                        Záväzky

                        (1)

                        Platby

                        (2)

                        Číslo rozpočtového riadka

                        Záväzky

                        (1a)

                        Platby

                        (2a)

                        Administratívne rozpočtové prostriedky financované z balíka prostriedkov určených na realizáciu osobitných programov
                           18

                        Číslo rozpočtového riadka: 08.010501

                        (3)

                        23 000

                        23 000

                        23 000

                        69 000

                        Rozpočtové prostriedky
                        pre GR RTD SPOLU

                        Záväzky

                        = 1 + 1a + 3

                        23 000

                        23 000

                        23 000

                        69 000

                        Platby

                        = 2 + 2a + 3

                        + 3

                        23 000

                        23 000

                        23 000

                        69 000

                        • Operačné rozpočtové prostriedky SPOLU

                        Záväzky

                        (4)

                        Platby

                        (5)

                        • Administratívne rozpočtové prostriedky financované z balíka prostriedkov určených na realizáciu osobitných programov SPOLU

                        (6)

                        23 000

                        23 000

                        23 000

                        69 000

                        Rozpočtové prostriedky
                        OKRUHU <1a>
                           viacročného finančného rámca SPOLU

                        Záväzky

                        = 4 + 6

                        23 000

                        23 000

                        23 000

                        69 000

                        Platby

                        = 5 + 6

                        23 000

                        23 000

                        23 000

                        69 000

               Ak má návrh/iniciatíva vplyv na viaceré okruhy:

                        • Operačné rozpočtové prostriedky SPOLU

                        Záväzky

                        (4)

                        Platby

                        (5)

                        • Administratívne rozpočtové prostriedky financované z balíka prostriedkov určených na realizáciu osobitných programov SPOLU

                        (6)

                        Rozpočtové prostriedky
                        OKRUHOV 1 až 4
                           viacročného finančného rámca SPOLU
                        (referenčná suma)

                        Záväzky

                        = 4 + 6

                        Platby

                        = 5 + 6

                        Okruh viacročného finančného
                        rámca

                        5

                        „Administratívne výdavky“

               EUR

                        Rok
                        2018
                           19

                        Rok
                        2019

                        Rok
                        2020

                        Roky
                        2021 – 2029

                        SPOLU

                        GR: <RTD.>

                        • Ľudské zdroje

                        • Ostatné administratívne výdavky

                        4 600

                        4 600

                        4 600

                        13 800

                        pre GR <RTD> SPOLU

                        Rozpočtové prostriedky

                        4 600

                        4 600

                        4 600

                        13 800

                        Rozpočtové prostriedky
                        OKRUHU 5
                           viacročného finančného rámca SPOLU

                        (Záväzky spolu = Platby spolu)

                        4 600

                        4 600

                        4 600

                        13 800

               EUR

                        Rok
                        2018
                           20

                        Rok
                        2019

                        Rok
                        2020

                        Roky
                        2021 – 2029

                        SPOLU

                        Rozpočtové prostriedky
                        OKRUHOV 1 až 5
                           viacročného finančného rámca SPOLU

                        Záväzky

                        27 600

                        27 600

                        27 600

                        82 800

                        Platby

                        27 600

                        27 600

                        27 600

                        82 800

               3.2.2.Odhadovaný vplyv na operačné rozpočtové prostriedky

               –☑
                     Návrh/iniciatíva si nevyžaduje použitie operačných rozpočtových prostriedkov.

               –◻
                     Návrh/iniciatíva si vyžaduje použitie operačných rozpočtových prostriedkov, ako je uvedené v nasledujúcej tabuľke:

               viazané rozpočtové prostriedky v EUR

                        Uveďte ciele a výstupy

                        ⇩

                        Rok
                        N

                        Rok
                        N + 1

                        Rok
                        N + 2

                        Rok
                        N + 3

                        Uveďte všetky roky, počas ktorých vplyv trvá (pozri bod 1.6)

                        SPOLU

                        VÝSTUPY

                        Druh
                           21

                        Priemerné náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Spolu

                        Náklady spolu

                        OSOBITNÝ CIEĽ č. 1
                           22
                        …

                        ‒ Výstup

                        ‒ Výstup

                        ‒ Výstup

                        Osobitný cieľ č. 1 medzisúčet

                        OSOBITNÝ CIEĽ č. 2 …

                        ‒ Výstup

                        Osobitný cieľ č. 2 medzisúčet

                        NÁKLADY SPOLU

               3.2.3.Odhadovaný vplyv na administratívne rozpočtové prostriedky

               3.2.3.1.Zhrnutie

               –◻
                     Návrh/iniciatíva si nevyžaduje použitie administratívnych rozpočtových prostriedkov.

               –☑
                     Návrh/iniciatíva si vyžaduje použitie administratívnych rozpočtových prostriedkov, ako je uvedené v nasledujúcej tabuľke:

               EUR

                        Rok
                        2018
                           23

                        Rok
                        2019

                        Rok
                        2020

                        Roky
                        2021 – 2029

                        SPOLU

                        OKRUH 5
                        viacročného finančného rámca

                        Ľudské zdroje

                        Ostatné administratívne výdavky

                        4 600

                        4 600

                        4 600

                        13 800

                        OKRUH 5 viacročného finančného rámca
                        medzisúčet

                        4 600

                        4 600

                        4 600

                        13 800

                        Mimo OKRUHU 5
                           24

                        viacročného finančného rámca

                        Ľudské zdroje

                        23 000

                        23 000

                        23 000

                        69 000

                        Ostatné administratívne výdavky

                        Mimo OKRUHU 5
                        viacročného finančného rámca
                        medzisúčet

                        23 000

                        23 000

                        23 000

                        69 000

                        SPOLU

                        27 600

                        27 600

                        27 600

                        82 800

               Rozpočtové prostriedky potrebné na ľudské zdroje a na ostatné administratívne výdavky budú pokryté rozpočtovými prostriedkami GR, ktoré už boli pridelené na riadenie akcie a/alebo boli prerozdelené v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov a v závislosti od rozpočtových obmedzení.

               3.2.3.2.Odhadované potreby ľudských zdrojov

               –◻
                     Návrh/iniciatíva si nevyžaduje použitie ľudských zdrojov.

               –☑
                     Návrh/iniciatíva si vyžaduje použitie ľudských zdrojov, ako je uvedené v nasledujúcej tabuľke:

               odhady sa vyjadrujú v jednotkách ekvivalentu plného pracovného času

                        Rok
                        2018

                        Rok
                        2019

                        Rok 2020

                        Roky

                        2021 – 2029

                        • Plán pracovných miest (úradníci a dočasní zamestnanci)

                        XX 01 01 01 (ústredie a zastúpenia Komisie)

                        XX 01 01 02 (delegácie)

                        08 01 05 01 (nepriamy výskum)

                        0,2

                        0,2

                        0,2

                        10 01 05 01 (priamy výskum)

                        •Externí zamestnanci (ekvivalent plného pracovného času )
                           25

                        XX 01 02 01 (ZZ, VNE, DAZ z celkového balíka prostriedkov)

                        XX 01 02 02 (ZZ, MZ, VNE, DAZ, PED v delegáciách)

                        XX 01 04 yy
                           26

                        ‒ ústredie

                        – delegácie

                        XX 01 05 02 (ZZ, VNE, DAZ – nepriamy výskum)

                        10 01 05 02 (ZZ, VNE, DAZ – priamy výskum)

                        Iné rozpočtové riadky (uveďte)

                        SPOLU

                        0,2

                        0,2

                        0,2

               XX predstavuje príslušnú oblasť politiky alebo rozpočtovú hlavu.

               Potreby ľudských zdrojov budú pokryté úradníkmi GR, ktorí už boli pridelení na riadenie akcie a/alebo boli interne prerozdelení v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov v závislosti od rozpočtových obmedzení.

               Opis úloh, ktoré sa majú vykonať:

                        Úradníci a dočasní zamestnanci

                        Príprava a uzatvorenie administratívneho dojednania s marockými orgánmi na pomoc, pokiaľ ide o ochranu finančných záujmov EÚ, ako sa stanovuje v článku 2 dohody.

                        Externí zamestnanci

               3.2.4.Súlad s platným viacročným finančným rámcom

               –☑
                     Návrh/iniciatíva je v súlade s platným viacročným finančným rámcom.

               –◻
                     Návrh/iniciatíva si vyžaduje zmenu v plánovaní príslušného okruhu vo viacročnom finančnom rámci.

                  Vysvetlite požadovanú zmenu v plánovaní a uveďte príslušné rozpočtové riadky a zodpovedajúce sumy.

               –◻
                     Návrh/iniciatíva si vyžaduje, aby sa použil nástroj flexibility alebo aby sa uskutočnila revízia viacročného finančného rámca.

                  Vysvetlite potrebu a uveďte príslušné okruhy, rozpočtové riadky a zodpovedajúce sumy.

               3.2.5.Príspevky od tretích strán

               –☑ Návrh/iniciatíva nezahŕňa spolufinancovanie tretími stranami.

               –Návrh/iniciatíva zahŕňa spolufinancovanie tretími stranami, ako je odhadnuté v nasledujúcej tabuľke:

               Rozpočtové prostriedky v EUR

                        Rok
                        N

                        Rok
                        N + 1

                        Rok
                        N + 2

                        Rok
                        N + 3

                        Uveďte všetky roky, počas ktorých vplyv trvá (pozri bod 1.6)

                        Spolu

                        Uveďte spolufinancujúci subjekt

                        Prostriedky zo spolufinancovania SPOLU

               3.3.Odhadovaný vplyv na príjmy

               –☑
                     Návrh/iniciatíva nemá finančný vplyv na príjmy.

               –◻
                     Návrh/iniciatíva má finančný vplyv na príjmy, ako je uvedené v nasledujúcej tabuľke:

               –◻
                     vplyv na vlastné zdroje

               –◻
                     vplyv na rôzne príjmy

               EUR

                        Rozpočtový riadok príjmov:

                        Rozpočtové prostriedky k dispozícii v prebiehajúcom rozpočtovom roku

                        Vplyv návrhu/iniciatívy
                           27

                        Rok
                        N

                        Rok
                        N + 1

                        Rok
                        N + 2

                        Rok
                        N + 3

                        Uveďte všetky roky, počas ktorých vplyv trvá (pozri bod 1.6)

                        Článok ………….

               V prípade rôznych pripísaných príjmov uveďte príslušné rozpočtové riadky výdavkov.

               Uveďte spôsob výpočtu vplyvu na príjmy.

                     (1)

                        COM(2016) 662 final, 18.10.2016.

                     (2)

                        Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

                     (3)

                        C(2018) 371 final, 24.1.2018.

                     (4)

                        SWD(2016) 332 final, 18.10.2016.

                     (5)

                        COM(2012) 497 final.

                     (6)

                        Ú. v. ES L 70, 18.3.2000, s. 2.

                     (7)

                        Ú. v. EÚ L 37, 10.2.2004, s. 9.

                     (8)

                        Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

                     (9)

                        ABM: riadenie podľa činností – ABB: zostavovanie rozpočtu podľa činností.

                     (10)

                        Podľa článku 54 ods. 2 písm. a) alebo b) nariadenia o rozpočtových pravidlách.

                     (11)

                        COM(2016) 662 final, 18.10.2016.

                     (12)

                        SWD(2016) 332 final, 18.10.2016.

                     (13)

                        Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb:
                  http://www.cc.cec/budg/man/budgmanag/budgmanag_en.html.

                     (14)

                        DRP = diferencované rozpočtové prostriedky/NRP = nediferencované rozpočtové prostriedky.

                     (15)

                        EZVO: Európske združenie voľného obchodu.

                     (16)

                        Kandidátske krajiny a prípadne potenciálne kandidátske krajiny západného Balkánu.

                     (17)

                        Rok 2018 je rokom, v ktorom sa návrh/iniciatíva začína uskutočňovať.

                     (18)

                        Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.

                     (19)

                        Rok 2018 je rokom, v ktorom sa návrh/iniciatíva začína uskutočňovať.

                     (20)

                        Rok 2018 je rokom, v ktorom sa návrh/iniciatíva začína uskutočňovať.

                     (21)

                        Výstupy znamenajú dodané produkty a služby (napr.: počet financovaných výmen študentov, vybudované cesty v km atď.).

                     (22)

                        Ako je uvedené v bode 1.4.2. „Osobitné ciele...“.

                     (23)

                        Rok 2018 je rokom, v ktorom sa návrh/iniciatíva začína uskutočňovať.

                     (24)

                        Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.

                     (25)

                        ZZ = zmluvný zamestnanec; MZ = miestny zamestnanec; VNE = vyslaný národný expert; DAZ = dočasný agentúrny zamestnanec; PED = pomocný expert v delegácii.

                     (26)

                        Čiastkový strop pre externých zamestnancov financovaných z operačných rozpočtových prostriedkov (pôvodné rozpočtové riadky „BA“).

                     (27)

                        Pokiaľ ide o tradičné vlastné zdroje (clá, odvody z produkcie cukru), uvedené sumy musia predstavovať čisté sumy, t. j. hrubé sumy po odčítaní 25 % na náklady na výber.

    ---documentbreak---

               EURÓPSKA KOMISIA
            V Bruseli19. 2. 2018
            COM(2018) 72 final
            PRÍLOHA
            k
            návrhu ROZHODNUTIA RADY
            o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA)

               PRÍLOHA

               Dohoda o vedeckej a technickej spolupráci medzi Európskou úniou a Marockým kráľovstvom, ktorou sa stanovujú podmienky účasti Marockého kráľovstva na Partnerstve pre výskum a inováciu v oblasti Stredozemia (PRIMA)

               Európska únia (ďalej len „Únia“)

               na jednej strane

               a

               Marocké kráľovstvo (ďalej len „Maroko“)

               na strane druhej

               (ďalej len „strany“),

               keďže Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, ktorá nadobudla platnosť 1. marca 2000, upravuje vedeckú a technologickú spoluprácu,

               keďže Dohodou o vedeckej a technologickej spolupráci medzi Európskym spoločenstvom a Marockým kráľovstvom, ktorá nadobudla platnosť 14. marca 2015, sa zriaďuje formálny rámec pre spoluprácu strán v oblasti vedeckého a technického výskumu,

               keďže proces vedúci k programu PRIMA sa začal Euro-stredozemskou konferenciou o vede, technológiách a inovácii, ktorá sa uskutočnila v Barcelone v roku 2012, kde sa účastníci dohodli na začatí nového partnerstva v oblasti výskumu a inovácie na základe zásad, ako je spoločná zodpovednosť, vzájomný záujem a spoločný prínos,

               keďže Maroko zohráva aktívnu úlohu v tomto procese a v liste z 26. septembra 2014 formálne vyjadrilo svoj finančný záväzok týkajúci sa programu PRIMA,

               keďže v decembri 2014 viaceré členské štáty EÚ a krajiny mimo EÚ vrátane Maroka predložili Európskej komisii návrh na „spoločný program PRIMA“,

               keďže rozhodnutie Európskeho parlamentu a Rady (EÚ) 2017/1324 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty, upravuje podmienky účasti členských štátov EÚ a krajín pridružených k programu Horizont 2020, ktoré sú zúčastnenými štátmi uvedenej iniciatívy, najmä pokiaľ ide o ich finančné povinnosti a účasť v riadiacich štruktúrach iniciatívy,

               keďže podľa podmienok rozhodnutia (EÚ) 2017/1324 sa Maroko stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Maroka na programe PRIMA,

               keďže Maroko vyjadrilo želanie pripojiť sa k programu PRIMA ako zúčastnený štát, a to rovnocenne s členskými štátmi EÚ a krajinami pridruženými k programu Horizont 2020 zúčastňujúcimi sa na partnerstve PRIMA,

               keďže na reguláciu práv a povinností Maroka ako štátu zúčastneného na programe PRIMA je potrebné prijať medzinárodnú dohodu medzi Úniou a Marokom,

               SA DOHODLI TAKTO:

               Článok 1

               Účel

               Účelom tejto dohody je stanoviť podmienky účasti Maroka na Partnerstve pre výskum a inováciu v oblasti Stredozemia (ďalej len „PRIMA“).

               Článok 2

               Podmienky účasti Maroka na programe PRIMA

               Podmienky účasti Maroka na programe PRIMA sú tie, ktoré sú uvedené v rozhodnutí Európskeho parlamentu a Rady (EÚ) 2017/1324 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty. Strany musia dodržiavať povinnosti stanovené v tomto rozhodnutí a prijať vhodné opatrenia na zabezpečenie uplatňovania jeho článku 10 ods. 2 a článku 11 ods. 3 a 4, a to najmä poskytnutím všetkej potrebnej pomoci. Strany sa dohodnú na podrobných dojednaniach o pomoci, keďže sú nevyhnutné na ich spoluprácu na základe tejto dohody.

               Článok 3

               Územná pôsobnosť

               Územná pôsobnosť tejto dohody je stanovená v Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej.

               Článok 4

               Podpis a predbežné vykonávanie

               Táto dohoda sa predbežne vykonáva odo dňa jej podpisu.

               Článok 5

               Nadobudnutie platnosti a trvanie

               1. Strany túto dohodu schvália v súlade s vlastnými postupmi.

               2. Táto dohoda nadobúda platnosť dňom, keď si obe strany navzájom diplomatickou cestou oznámia, že postupy uvedené v prvom odseku boli ukončené.

               3. Táto dohoda ostane v platnosti tak dlho, ako bude v účinnosti rozhodnutie (EÚ) 2017/1324, pokiaľ ju žiadna zo strán nevypovie v súlade s článkom 6.

               Článok 6

               Vypovedanie

               1. Ktorákoľvek strana môže kedykoľvek vypovedať túto dohodu písomným oznámením, v ktorom o tomto úmysle informuje druhú stranu.

               Vypovedanie nadobúda účinnosť šesť mesiacov po tom, čo adresát prijme toto písomné oznámenie.

               2. Projekty a aktivity, ktoré budú v čase ukončenia tejto dohody stále v štádiu realizácie, budú pokračovať až do ich ukončenia za podmienok stanovených v tejto dohode.

               3. Strany sa vzájomne dohodnú na riešení prípadných ďalších dôsledkov vypovedania.

               Článok 7

               Urovnávanie sporov

               Postup urovnávania sporov stanovený v článku 86 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej sa vzťahuje na všetky spory týkajúce sa vykonávania alebo výkladu tejto dohody.

               ****

               Táto dohoda je vypracovaná v dvoch vyhotoveniach v anglickom, arabskom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.